09/11/2010 | Administración LocalMunicipal
Malpica de Bergantiños
Secretaría
Resolución da concelleira delegada de Urbanismo número 984/2010

Ignorándose o domicilio actual de Dª Pilar Soledad Farina Cercadillo e resultando descoñecido no que se facilitou no seu momento, pola presente se lles notifica, de coformidade co artigo 59.5 da Lei 30/1992, de 26 de novembro, de Réximen Xurídico das Adminitracións Públicas e do Procedemento Administrativo Común, a resolución que a continuación se transcribe: 1. En data de 18 de outubro de 2010 emítese informe técnico evacuado polo Servicios Técnicos Municipais con relación á finca referenciada catastralmente 8309918NH1981S0001ZF sita no Empalme- Buño no que se indica: “ que o edificio atópase aparentemente deshabitado e en estado de abandono, carecendo de carpintería exterior nalgúns ocos, mesmo en planta baixa, observándose dende o exterior o desprendemento de ceos rasos en diversos puntos “, así como que o adosado posterior, encóntrase colapsado, en estado de ruína, concluíndo: “ Sobre a base do anteriormente exposto, estimo procedente requerir ao titular do inmoble, a fin de que proceda ao cerre de ocos, revisión de cubertas e fachadas, saneamento e valado da parcela, por razóns de seguridad, hixiene e ornato público.”. 2. En data de 26 de outubro emítese informe xurídico ao respecto obrante no expediente. Considerando que segundo o disposto no artigo 199 da Lei 9/2002, de ordenación urbanística e protección do medio rural de Galicia “ os propietarios de toda clase de terreos, urbanizacións de iniciativa particular, edificacións e carteis deberán mantelos nas condicións establecidas no artigo 9 do mesmo texto legal, de conformidade co cal deberán, en consecuencia, mantelos en condicións de funcionalidade, seguridade, salubridade, ornato público e habitabilidade segundo o seu destino, e de acordo coas normas de protección do medio ambiente, do patrimonio histórico e da rehabilitación, pronunciándose en idéntico senso o artigo 24 do Decreto 28/1999, de 21 de xaneiro, polo que se aproba o regulamento de disciplina urbanística para o desenvolvemento e aplicación da Lei do solo de Galicia. Tendo en conta o disposto no parágrafo 2 do art.199 da Lei 9/2002 (concordante co art.26 do citado decreto 28/99), segundo o cal os concellos ordenarán, de oficio ou por instancia de calquera interesado, mediante o correspondente expediente e logo da audiencia dos interesados, a execución das obras necesarias para conservar aquelas condicións, con indicación do prazo de realización. Cando a entidade das obras o requira, o concello esixiralle ó obrigado a solicitude de licencia acompañada do proxecto técnico corespondente. Visto o disposto no artigo 29 do Decreto 28/1999 de 21 de xaneiro en virtude do cal o Concello poderá ordenar, por motivos de interese estético ou turístico a execución de obras de conservación, renovación ou reforma en fachadas ou espacios visibles dende a vía pública sen que estén previamente incluídas no planeamento. Visto que segundo o parágrafo 4 do artigo 199 da Lei 9/2002 determínase que no caso de incumprimento da orde de execución de obras, a Administración Municipal procederá á execución subsidiaria dela ou á execución forzosa mediante a imposición de multas coercitivas de 300 a 6.000€, reiterables ata logra-la execución das obras ordenadas. E considerando que si ben a competencia para a resolución do presente expediente está atribuída á Alcaldía, consonte ó establecido na Lei 7/85, Regulamentadora das Bases do Réxime Local e Lei da Administración Local de Galicia, mediante resolución Alcaldía número 562/2007 está delegada no concelleiro de urbanismo, D Michael Joel Niceforo Avalo Assouik. Atendendo ó exposto Primeiro.- Incoar expediente administrativo relativo a orde de execución para a realizaciñón de obras de conservación no inmoble sito no Empalme, 1, Buño referenciado nos antecedentes, por razóns de seguridade, salubridade e ornato público, concedendo un prazo de audiencia a Dª Pilar Soledad Farina Cercadillo de 10 días hábiles a contar a partir do seguinte ó da recepción desta resolución, para que formule as alegacións e aporte a documentación que estime oportuna.- Segundo.- Notificar o presente acordo á interesada Terceiro.- Efectuado o anterior, déaseme conta aos oportunos efectos. O concelleiro delegado de urbanismo Rogelio Pereira García.